# Albert Fontelles-Ramonet

Albert Fontelles-Ramonet (Solsona, Solsonès, 1989) és un músic català, intèrpret de flauta travessera i flabiol i tamborí a la Cobla Marinada, així com director de la Cobla Juvenil Ciutat de Solsona. Es doctorà al 2020 en Art i Musicologia per la Universitat Autònoma de Barcelona amb una tesi sobre la Cobla Barcelona. Actualment és professor a la Universitat de Vic i a l'Institut del Teatre.

## Biografia

Va néixer l'any 1989 a Solsona, ciutat on inicià els seu estudis musicals a l'Escola Municipal de Música de la ciutat, prosseguint la seva formació posterior al Conservatori Municipal de Música de Barcelona, on finalitzà els estudis de flauta travessera i flabiol i tamborí amb el Premi d'Honor. Posteriorment, es va graduar en Interpretació per la Escola Superior de Música de Catalunya.
Com a investigador, les seves recerques se centren en la música espanyola i catalana de l’època contemporània, destacant els estudis sobre Igor Stravinsky, Manuel de Falla i Joaquín Turina, i la seva tesi doctoral sobre la primera etapa de la Cobla Barcelona.
Com a intèrpret, és membre de la Cobla Marinada i ha col·laborat amb altres agrupacions musicals, com la Cobla de Cambra de Catalunya o l'Orquestra Simfònica de Barcelona i Nacional de Catalunya. Ha participat en l'enregistrament d'una vintena de discs, entre els quals destaquen la Integral de música per a cobla de Juli Garreta dirigida per Bernat Castillejo, l'òpera La viola d'or d'Enric Morera dirigida per Diego Martín-Etxebarría (Premi Enderrock 2016 de la crítica al millor disc de clàssica); el disc "Eduard Toldrà: sardanes" dirigit per Antoni Ros-Marbà; la banda sonora de la pel·lícula Ocho Apellidos Catalanes dirigida per Roque Baños; o el disc Mare Uut amb Kaulakau i la Cobla Sant Jordi-Ciutat de Barcelona. També ha col·laborat amb el pianista català Albert Guinovart amb qui va estrenar la Sonata per a flabiol i piano i el Nocturn a Solsona.

## Obra
### Composicions musicals

* Sardana Batalla de Peracamps
* Sardana Elegíaca, estrenada el 17 de desembre de 2016 al Teatre Comarcal de Solsona per part de la Cobla Juvenil Ciutat de Solsona i dedicada al Mestre Geganter Manelet Casserras.

### Publicacions escrites

* Estudi i recuperació del patrimoni musical de Solsona: “Ballet de Solsona”
* Maria del Claustre de Joaquim Serra, 12è número de la revisa Oppidum (2015)
* La cobla Barcelona (1922-1929), un projecte noucentista, Tesi doctoral (2022)

## Premis i reconeixements

* Accèssit al Premi Joventut a la Sardana amb la sardana Elegíaca (2017), Concurs LSD 2017.
* Geganter d'Honor de l'Agrupació de Geganters de Solsona (2018). La distinció se li atorgà gràcies al treball de recuperació del patrimoni musical de la Festa Major de Solsona, Festa Patrimonial.
* Premi Solsonès (2018), atorgat pel Consell Cultural Francesc Ribalta per la recuperació del patrimoni musical de la ciutat de Solsona.
* Premi Estudis Sardanistes (2022), Premis Capital de la Sardana 2022.
* Premi d'Honor del Conservatori Municipal de Música de Barcelona (2011).

## Referències

* ↑ «Un repàs al passat, present i futur de la música solsonina amb la Cobla Juvenil Ciutat de Solsona». Nació Solsona, 25-12-2016 [Consulta: 11 maig 2022].
* ↑ «Es presenta una tesi doctoral sobre la cobla Barcelona». Arxivat de l'original el 12 de maig 2022. [Consulta: 5 maig 2022].
* ↑ Ferrer i Flamarich, Albert «"Entrevista a Albert Fontelles: Manuel de falla i la cobla"». SOM. GISC, 4-2022, pàg. 15-18.
* ↑ «Albert Fontelles parlarà de la cobla i el Palau de la Música Catalana a l'Aula Universitària». Nació Solsona, 07-01-2019 [Consulta: 11 maig 2022].
* ↑ «"El pasdoble, amb molt regust català, trasllada a temps pretèrits de la festa"». Nació Solsona, 08-09-2010 [Consulta: 11 maig 2022].
* ↑ Fontelles-Ramonet, Albert ««Stravinsky a Barcelona: escàndols i triomfs entre concerts i lleure»». Revista Musical Catalana, N. 373, 5-2021, pàg. 24-28. ISSN: 1887-2980.
* ↑ Fontelles-Ramonet, Albert. «Manuel de Falla catalanófilo: la sardana y la sonoridad de la cobla en Atlántida». Cuadernos de Música Iberoamericana - Universidad Complutense de Madrid, 2022. [Consulta: 27 maig 2022].
* ↑ Fontelles-Ramonet, Albert. «La sardana segons Joaquín Turina». Revista Catalana de Musicologia - Institut d'Estudis Catalans, 2020. [Consulta: 27 maig 2022].
* ↑ Cervantes, Xavier «Els feliços i vibrants anys 20 de la Cobla Barcelona». Diari Ara, 29-12-2022.
* ↑ «Dades biogràfiques, Albert Fontelles-Ramonet». Músics per la cobla. [Consulta: 27 maig 2022].
* ↑ «Presentació discogràfica de Juli Garreta al Palau de la Música Catalana». Francesc Botet, 25-06-2029. [Consulta: 27 maig 2022].
* ↑ «'La viola d'or', millor disc de clàssica», 02-01-2016. [Consulta: 27 maig 2022].
* ↑ «Llibret d'enregistrament». BSO Ocho Apellidos Catalanes, 27-05-2022.
* ↑ «Llibret d'enregistrament». MARE UUT. Kaulakau & Cobla Sant Jordi-Ciutat de Barcelona, 27-05-2022.
* ↑ «Concert fi de grau», 25-05-2015. [Consulta: 27 maig 2022].
* ↑ «El pianista i compositor Albert Guinovart puja a l'escenari solsoní amb la Cobla Marinada per oferir un repertori de temes dels seus principals mestres i l'estrena mundial de "Nocturn a Solsona"». Ajuntament de Solsona, 04-07-2017. [Consulta: 27 maig 2022].
* 1 2 ««Elegíaca» d'Albert Fontelles i Ramonet, rep l'accèssit del premi Joventut a la Sardana de l’Any 2017». Nació Solsona, 14-05-2018 [Consulta: 11 maig 2022].
* ↑ Estany, Ramon «Publicat el dotzè número de la revista ‘Oppidum’». Nació Solsona, 18-03-2015 [Consulta: 11 maig 2022].
* ↑ Estany, Ramon «Dos nous Geganters d'Honor». Nació Solsona, 09-09-2018 [Consulta: 11 maig 2022].
* ↑ «Albert Fontelles guanya el primer Premi Solsonès». Nació Solsona, 23-12-2018 [Consulta: 11 maig 2022].
* ↑ «Albert Fontelles i Ramonet guanya la primera edició del Premi Solsonès». Nació Solsona, 21-12-2018 [Consulta: 11 maig 2022].
* ↑ Estany, Ramon «El musicòleg solsoní Albert Fontelles ha estat distingit amb el Premi als Estudis Sardanístics». Nació Solsona, 20-03-2022 [Consulta: 11 maig 2022].
* ↑ «Dades biogràfiques, Albert Fontelles-Ramonet». Músics per la cobla. [Consulta: 27 maig 2022].